забавни моменти за Слонове
Жабите решили да набият слона. Но преценили, че първо трябва да проучат физическите възможности на своя противник. Затова изпратили на разузнаване своята посестрима на име Кекерица.
След известно време, тя се върнала силно притеснена:
- Момичета, дали да не се откажем, а? Тая работа не е за нас. Слонът е не просто голям. Той е ОГРОМЕН! И страшно силен. Само веднъж да ни настъпи - ще ни направи на пихтия. Просто - забравете!
Ония и отговорили:
- Споко, бе! На теб ще възложим най-лесната задача. Ти, само трябва да го събориш на земята. Пък ние - лесно ще го довършим с ритници!